Id-Deċiżjoni tal-Kunsill
tad-19 ta' Diċembru 1991
li tipposponi d-data li fiha jibdew iseħħu d-disposizzjonijiet nazzjonali li japplikaw id-Direttiva 89/104/KEE biex ikunu approssimati l-liġijiet ta' l-Istati Membri li għandhom x'jaqsmu mat-trade marks għandhom jibdew jiffunzjonaw
(92/10/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra l-Ewwel Direttiva tal-Kunsill 89/104/KEE tal-21 ta' Diċembru 1988 biex ikunu approssimati l-liġijiet ta' l-Istati Membri relatati mat-trade marks [1] u b' mod partikolari l-Artikolu 16(2) tagħha,
Wara li kkunsidra l-proposta mill-Kummissjoni,
Billi, konformi ma' l-Artikolu 16(1) tad-Direttiva 89/104/KEE, l-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi neċessarji biex jikkonformaw mad-Direttiva mhux aktar tard mit-28 ta' Diċembru 1991;
Billi konformi ma' l-Artikolu 16(2) ta' dik id-Direttiva, fuq proposta tal-Kummissjoni, il-Kunsill, li jaġixxi b'maġġoranza kkwalifikata, jista' jiddifferixxi d-data rreferuta fil-paragrafu 1 ta' dak l-Artikolu l-aktar tard sal-31 ta' Diċembru 1992.
Billi din id-disposizzjoni eċċezzjonali kienet inkluża fid-Direttiva imsemmija biex ikun żgurat, jekk neċessarju, li d-data li fiha jidħlu fis-seħħ id-disposizzjonijiet nazzjonali li japplikaw id-Direttiva għandhom, sa fejn possibbli, ikunu indirizzati mad-data minn meta l-applikazzjonijiet ta' trade marks tal-Komunità jkun possibbli li jkunu ffajljati;
Billi l-proposta tal-Kummissjoni għal Regolament tal-Kunsill fuq trade mark tal-Komunità [2] għad ma ġietx adottata; billi huwa mistenni li l-imsemmi Regolament ikun adottat fi żmien qasir;
Billi jidher għalhekk xieraq li tkun posposta sal-31 ta' Diċembru 1992, id-data pprovduta fl-Artikolu 16(1) tad-Direttiva 89/104/KEE, ħalli l-għan imsemmi hawn fuq jista' jkun segwit aktar faċilment;
Billi l-għanijiet imfassla għall-ikkompletar tas-suq intern ikomplu jkunu rrispettati minkejja dan il-postponiment,
ADOTTA DIN ID- DEĊIŻJONI:
Artikolu 1
Id-data mfassla fl-Artikolu 16(1) tad-Direttiva 89/104/KEE ser tkun sostitwita sal-31 ta' Diċembru 1992.
Artikolu 2
Din id-Deċiżjoni hi indirizzata lill-Istati Membri.
Magħmula fi Brussel, fid-19 ta' Diċembru 1991.